# OTR8004L Kollaborációs tanulási környezet

Tantárgyi tematika és félévi követelményrendszer

A kurzus célja, hogy a hallgató ismerkedjen meg a történelmi fogalmak, fogalmi rendszerek kialakítását megalapozó tapasztalatszerzés digitális eszközeivel, a történelem tanítását támogató digitális technológiával. Az internet lehetőségei a tanulás támogatásában különböző korosztályok esetében. A „web2.0”, az „online kollaborációs terek”, „tudás- és információmenedzsment és -megosztás” fogalmai és a történelemtanításban való felhasználhatóságuk.

*Kérjük, hogy a kurzus alkalmaira a hallgatók hozzanak magukkal valamilyen, az internetre csatlakozni képes eszközt (laptop, tablet, okostelefon; utóbbiból minél nagyobb a képernyőméret, annál praktikusabb) oly módon, hogy legalább két emberre jusson egy eszköz.*

**A konzultációs alkalom óra- és témabeosztása:**

|  |  |
| --- | --- |
|  |  |
| **1.** | Elméleti bevezetés. Iskola a 21. században. Digitális átállás az oktatásban, különös tekintettel a módszertani megújulás lehetőségeire. A digitális pedagógus. Új tanulási környezetek. A BYOD-modell,a hozzáférés 1:1 modellje. A 21. századi alapkészség- és kompetenciamodellek |
| **2.** | *Kollaborációs lehetőségek a felhőben.* Fájlkezelés, dokumentumok közös szerkesztése, felhasználási lehetőségek az oktatásban és oktatásszervezésben |
| **3.** | Közös jegyzetelés. Információk gyűjtése, rendezése, megosztása |
| **4.** | Tanulást segítő alkalmazások – tankocka, okosdoboz. A Nemzeti Köznevelési Portál adatbázisa. Zanza.tv. Sulinet Digitális Adatbázis |
| **5.** | Összefoglalást, megértést támogató vizuális megoldások: szófelhőkészítés, fogalomtérkép-készítők, interaktív faliújság |

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény: gyakorlati jegy**

**Az érdemjegy kialakításának mód****ja:**

* Órai aktivitás (A részvétel kötelező!)
* Az órai aktivitást kísérően a használt IKT-eszközökön zajló dokumentum- és információmegosztás a konzultációs alkalom során ill. azt követően.

*Ez utóbbi tevékenységek határideje a szorgalmi időszak utolsó napja, azaz* ***2023. december 9.***

**Irodalomjegyzék**

* Benedek András: Digitális pedagógia. Bp. Typotex Kiadó, 2008
* Bognár Amália / Havassy András / Nemes-Nagy Katalin Erika / Váczi Dorottya: A modern pedagógus nagykönyve. A szemlélettől a megvalósításig. Neteducatio, Bp. 2018
* Fegyverneki Gergő: IKT-s ötlettár. Gyorstalpaló digitáliskultúra-azonos pedagógiából kezdőknek és haladóknak. Neteducatio, Bp. 2016
* Fegyverneki Gergő / Aknai Dóra Orsolya: A mobiltanulás ábécéje pedagógusoknak. Módszertani és technikai ötletek a mobilozó tanulókhoz. Neteducatio, Bp. 2017
* Karlovitz János / Karlovitz János Tibor: Korszerű oktatástechnológia. Bp. 2003
* [Nádori Gergely / Prievara Gábor (szerk.): Kis-nagy IKT könyv. h.n., 2011](https://www.google.hu/url?sa=t&rct=j&q=&esrc=s&source=web&cd=1&cad=rja&uact=8&ved=0CCEQFjAA&url=http%3A%2F%2Ftanarblog.hu%2Fattachments%2F1979_kisnagyiktkonyv.pdf&ei=O27aVM2CEcf4UMaWg9gM&usg=AFQjCNEqixravT0jgedbX68nwgR0UMwGLQ&sig2=Xwxj5XdEAuL1zivlnvJ2nw&bvm=bv.85464276,d.d24)
* Racsko Réka: Digitális átállás az oktatásban. Bp. 2017

*Elektronikus adatbázisok, oktatással, történelemtanítással, e- és m-tanulással foglalkozó blogok:*

* Digitális állampolgárság: <http://digitalisallampolgarsag.hu/>
* Történelemtanítás. Történelem-szakmódszertani portál: <http://www.tortenelemtanitas.hu/>
* Taní-tani Online: <http://www.tani-tani.info>
* Tanárblog – az IKT portál: <http://tanarblog.hu>

Dr. Buhály Attila

Nyíregyháza, 2023. 08. 25.